Pinisi

Menurut legenda

Terdapat beberapa sumber dari internet yang mengatakan bahawa jenis kapal pinisi sudah wujud dari abad ke-14, dan menghubungkannya dengan manuskrip Sureq Lagaligo yang menceritakan kisah Sawerigading. Tetapi tuntutan itu terbukti dibuat-buat kerana ia telah dibuktikan dengan penyelidikan pada teks itu sendiri.

Menurut kajian

Pada abad ke-19, para pelaut Sulawesi mula menggabungkan layar-layar persegi panjang besar dari layar tanjaq dengan jenis-jenis layar hadapan dan belakang yang mereka lihat di kapal-kapal Eropah yang berkeliaran ke Nusantara. Sejak awal abad ke-18, VOC mula membina kapal-kapal bergaya Eropah untuk dagangan antara Asia di limbungan-limbungan Jawa, sehingga terus memperkenalkan kaedah pembinaan dan rig baru, termasuk versi belanda dari layar depan dan belakang yang baru. Selama abad ke-19, tentera/ketenteraan laut kolonial dan syarikat dagangan Eropah, India, dan China mengoperasikan sekunar Barat yang bilangannya terus meningkat; tetapi, walaupun laporan sejak awal tahun 1830 menyebutkan perahu, “sekunar dengan layar kain”, digunakan oleh 'lanun laut' yang beroperasi di Selat Melaka.
Pinisi berevolusi daripada lambung dasar padewakang dengan layar hadapan dan belakang ke model lambungnya sendiri dengan "layar pinisi" pribumi. Selama dekad-dekad evolusi ini, para pelaut Indonesia dan pembangun kapal mengubah beberapa fitur daripada sekunar barat yang asli. Pinisi asli Sulawesi pertama disangka telah dibina pada tahun 1906 oleh tukang-tukang perahu Ara dan Lemo-Lemo, mereka membina kapal penisiq [sebutan yang tidak betul] pertama untuk kapten Bira.
Pada mulanya, layar sekunar dipasang di atas lambung padewakang, tetapi selepas beberapa lama pedagang Sulawesi memutuskan untuk menggunakan palari berhaluan tajam yang lebih cepat. Seluruh lambung ialah ruang kargo, dan hanya terdapat kabin kecil untuk kapten ditempatkan di dek buritan, sementara anak kapal tidur di dek atau di ruang kargo. Dua kemudi panjang yang dipasang di sisi buritan seperti yang digunakan pada padewakang, dipertahankan sebagai peranti kemudi.
Sejak tahun 1930-an, kapal layar ini mengadopsi jenis layar baru, iaitu layar nade, yang berasal daripada cutter dan sloop yang digunakan oleh pencari mutiara Barat dan pedagang kecil di Indonesia Timur.
Selama tahun 1970-an semakin banyak palari-pinisi yang dilengkapi dengan enjin, lambung dan layar kapal tradisional Indonesia dengan cepat berubah: Kerana reka lambung pribumi tidak sesuai untuk dipasangkan enjin, lambung jenis lambo menjadi alternatif. Pada tahun-tahun berikutnya, kapasiti muatan terus ditingkatkan, sehingga hari ini purata Perahu Layar Motor (PLM) dapat memuatkan sehingga 300 tan.
Kerana layar mereka hanya digunakan untuk menyokong enjin, layar belakang dari hampir semua PLM dihilangkan. Pada kapal yang lebih besar dipasang sebuah rig pinisi, sementara kapal berukuran sedang dipasang dengan layar nade. Namun, kerana tiang mereka terlalu pendek dan luas layarnya terlalu kecil, kapal ini tidak dapat bergerak hanya dengan layar, sehingga mereka menggunakannya hanya pada angin yang menguntungkan.

Pinisi kini

Di era globalisasi, pinisi sebagai kapal barang berubah fungsi menjadi kapal persiaran mewah komersial mahupun ekspedisi yang dibiayai oleh pelabur tempatan dan luar negeri, dengan interior mewah dan dilengkapi dengan peralatan menyelam, permainan air untuk pelancongan laut dan awak yang terlatih dan diperkuat dengan teknik moden. Salah satu contoh kapal persiaran mewah terbaru ialah Silolona belayar di bawah bendara.
Kapal pinisi umumnya mempunyai panjang 20-35 m dengan berat sekitar 350 tan. Layarnya boleh mencapai tinggi 30 m diatas dek. Pada 2011, sebuah pinisi besar telah diselesaikan di Bulukumba, Sulawesi Selatan. Ia mempunyai panjang 50 m dan lebarnya 9 m, dengan tonase sekitar 500 tan.
Kapal pinisi juga menjadi lambang untuk gerakan WWF iaitu #SOSharks, program pelestarian ikan yu dari WWF, dan pernah digunakan oleh syarikat terkenal di Indonesia iaitu Bank BNI.